User:Katib Thannicha/sandbox

บริษัท มิว สเปซ แอนด์ แอดวานซ์ เทคโนโลยี จำกัด (mu Space) จดทะเบียนจัดตั้งขึ้นเมื่อวันที่ 21 มิถุนายน 2560 โดยกลุ่มผู้บริหารและพนักงานที่มีแนวทางการดำเนินงานไปในทิศทางเดียวกันและมีประสบการณ์การทำงานทั้งในประเทศและต่างประเทศ โดยมีนายวรายุทธ (เจมส์) เย็นบำรุง เป็นประธานเจ้าหน้าที่บริหาร (CEO)  เป้าหมายและวิสัยทัศน์คือการเข้ามามีบทบาทในการพัฒนาธุรกิจการให้บริการโทรคมนาคมผ่านดาวเทียมในประเทศไทย เพื่อลดความเหลื่อมล้ำทางเทคโนโลยีและต้องการให้ทุกพื้นที่ของประเทศไทยเข้าถึงอินเตอร์เน็ตผ่านดาวเทียม นอกจากนี้ mu Space ยังมีเป้าหมายบุกเบิกการท่องเที่ยวเชิงอวกาศแห่งแรกของเอเชียด้วย โดยจะมีการทดสอบระบบแคปซูล The New Shepard ของบริษัท Blue Origin ในเร็วๆนี้

สำหรับความคืบหน้าในการดำเนินงานที่สำคัญของ mu Space คือ 1.บริษัทได้รับอนุญาตประกอบกิจการโทรคมนาคมแบบที่สาม แบบมีโครงข่ายเป็นของตนเอง (ดาวเทียม) จากสำนักงานจากคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช.) เป็นระยะเวลา 15 ปี 2.การทำสัญญาการเช่าใช้สถานีดาวเทียมและการติดตั้งอุปกรณ์เพื่อเตรียมความพร้อมในการให้บริการเพื่อประโยชน์สาธารณะและบริการสังคม ร่วมกับ บริษัท กสท โทรคมนาคม จำกัด (มหาชน) 3.การลงนามในบันทึกข้อตกลงความร่วมมือพหุภาคีว่าด้วยการส่งเสริมและสนับสนุน โครงการดิจิทัล ปาร์ค ไทยแลนด์ และสถาบันไอโอที ร่วมกับกระทรวงดิจิทัลเพื่อเศรษฐกิจและสังคม หน่วยงานภาครัฐและภาคเอกชนตามนโยบายของรัฐบาล 4.การลงนามในบันทึกข้อตกลงความร่วมมือในการส่งดาวเทียมสื่อสารกับบริษัท Blue Origin ด้วยจรวด The New Glenn ในปี 2563 5.การลงนามร่วมกับบริษัท SES และ Hughes บริษัทชั้นนำด้านดาวเทียมของโลก นำเทคโนโลยีดาวเทียมร่วมพัฒนาประเทศไทยให้ทุกพื้นที่ห่างไกลเข้าถึงอินเตอร์เน็ตผ่านดาวเทียม และ 6. การร่วมมือกับ True Digital Park Thailand เพื่อเปิดแล็ปวิจัยเทคโนโลยีอวกาศ

วรายุทธ หรือ เจมส์ เย็นบำรุง CEO mu Space วัย 34 ปี จบการศึกษาปริญญาตรี คณะวิศวกรรมศาสตร์ด้านสาขา Aerospace, Aeronautical and Astronautical และ ปริญญาโท คณะวิศวกรรมศาสตร์สาขา Mechanical Engineering จาก University of California, Los Angeles (UCLA) ประเทศสหรัฐอเมริกา ที่ผ่านมา ร่วมงานกับ บริษัท Northrop Grumman Corporation ซึ่งเป็นบริษัทด้านเทคโนโลยีอวกาศและการป้องกันประเทศ อันดับต้นๆของโลก ในตำแหน่งวิศวกรและผู้จัดการโครงการ Satellite, Unmanned Aviation System หลังจากใช้ชีวิตอยู่ต่างประเทศถึง 14 ปี จึงกลับมาเมืองไทย เพื่อนำความรู้ความสามารถด้านเทคโนโลยีอวกาศมาพัฒนาประเทศ โดยก่อตั้ง mu Space ในเดือนกลางปี 2560